- สำเนา -

รายงานการประชุมสภาองค์การบริหารส่วนตำบลวังชมภู

สมัยวิสามัญ ครั้งที่ 2 ประจำปี 2562

วันที่ 13 มิถุนายน พ.ศ. 2562

ณ หอประชุมองค์การบริหารส่วนตำบลวังชมภู

**.......................................**

ผู้มาประชุม

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายทวี บุญน้อย | ประธานสภา อบต. | ทวี บุญน้อย |
| 2 | นายถนอม ยศรุ่งเรือง | รองประธานสภา อบต. | ถนอม ยศรุ่งเรือง |
| 3 | นายมนูญ ชาลเดช | เลขานุการสภา อบต. | มนูญ ชาลเดช |
| 4 | นายจรูญ เทินสเกตุ | สมาชิกสภา อบต. | จรูญ เทินสเกตุ |
| 5 | นายวิชัย กัลยาประสิทธิ์ | สมาชิกสภา อบต. | วิชัย กัลยาประสิทธิ์ |
| 6 | นายสวรรค์ ดานชัยภูมิ | สมาชิกสภา อบต. | สวรรค์ ดานชัยภูมิ |
| 7 | นายกรวิชญ์ ทองมาตา | สมาชิกสภา อบต. | กรวิชญ์ ทองมาตา |
| 8 | นายพูลทรัพย์ ปัตตะเน | สมาชิกสภา อบต. | พูลทรัพย์ ปัตตะเน |
| 9 | นายสมคิด คงชัยภูมิ | สมาชิกสภา อบต. | สมคิด คงชัยภูมิ |
| 10 | นายเฉลียว ยศรุ่งเรือง | สมาชิกสภา อบต. | เฉลียว ยศรุ่งเรือง |
| 11 | นางอมรรัตน์ คงแสง | สมาชิกสภา อบต. | อมรรัตน์ คงแสง |
| 12 | นายชัยยัญ โอปาก | สมาชิกสภา อบต. | ชัยยัญ โอปาก |
| 13 | นายโชติ เพชรน่วม | สมาชิกสภา อบต. | โชติ เพชรน่วม |
| 14 | นายสนิท ละลี | สมาชิกสภา อบต. | สนิท ละลี |
| 15 | นายนิสัน ดงไม้ | สมาชิกสภา อบต. | นิสัน ดงไม้ |
| 16 | นายยอดชาย คุณวันดี | สมาชิกสภา อบต. | ยอดชาย คุณวันดี |
| 17 | นายสำรวย ทวีพร | สมาชิกสภา อบต. | สำรวย ทวีพร |
| 18 | นางอรพิน ชุมปัญญา | สมาชิกสภา อบต. | อรพิน ชุมปัญญา |
| 19 | นายบุญทัน ดีวิเศษ | สมาชิกสภา อบต. | บุญทัน ดีวิเศษ |
| 20 | นางสาวมะลิวัลย์ คำมีหมื่น | สมาชิกสภา อบต. | มะลิวัลย์ คำมีหมื่น |
| 21 | นายบุญมี จากนอก | สมาชิกสภา อบต. | บุญมี จากนอก |
| 22 | นายสำอางค์ โทแก้ว | สมาชิกสภา อบต. | สำอางค์ โทแก้ว |

**ผู้ไม่มาประชุม** ไม่มี

ผู้เข้าร่วมประชุม

**1. นายถนอม วายุพล นายก อบต. วังชมภู**

2. นายพิชัย ชัยมาตร์ รองนายก อบต.

3. นายสุริโย มานะสุวรรณศรี รองนายก อบต.

4. นายเจริญ สุโพธิ์อามาตย์ เลขานุการ นายก อบต.

5. นายศิริวัฒน์ อิสรสันติ นายช่างโยธา

6. นายวินัย เม่ากลาง เจ้าพนักงานป้องกันและบรรเทาสาธารณะภัย

7. นางสาวณฐมน คะณะยอด นักวิเคราะห์นโยบายและแผน

**เริ่มประชุมเวลา 09:30 น.**

เมื่อสมาชิกสภา อบต.วังชมภู มาถึงที่ประชุมโดยพร้อมเพียงกันแล้ว เลขานุการสภา อบต.วังชมภู เชิญเข้าห้องประชุม โดยประธานในที่ประชุม นายทวี บุญน้อย ประธานสภา อบต.วังชมภู กล่าวเปิดประชุมตามระเบียบวาระการประชุม ต่อไปนี้

**ระเบียบวาระที่ 1 เรื่องประธานแจ้งให้ที่ประชุมทราบ**

ประธานสภาฯ เนื่องจากนายถนอม วายุพล นายก อบต.วังชมภู ของเราได้คัดเลือกให้ เป็นประธานกลุ่มสภากัญชาของตำบลวังชมภูของเรา แต่ก่อนกัญชา เป็นพืชที่ผิดกฎหมายแต่สืบเนื่องจากผลของการวิจัยในด้านต่างๆ ของ กัญชา พบว่ากัญชามีประโยชน์มากมายหลายอย่างจึงมีการพยายาม นำกัญชามาทำให้ถูกกฎหมาย ในขณะนี้กฎหมายก็มีการรองรับและ อนุญาติให้ปลูกกัญชาได้แต่ต้องเป็นไปตามกฎระเบียบที่บังคับใช้ เกี่ยวกับการปลูกกัญชา ส่วนท่านสมาชิกท่านใดสนใจที่อยากจะปลูก กัญชา ให้ไปปรึกษากับท่านนายกดูว่าเขามีกฎระเบียบและขั้นตอนใน การขอปลูกอย่างไรบ้าง

**ระเบียบวาระที่ 2 เรื่องรับรองรายงานการประชุมครั้งที่แล้ว**

ประธานสภาฯ สมัยสามัญ สมัยที่ 2 ครั้งที่ 1 ประจำปี 2562

มีสมาชิกท่านใดมีข้อสงสัยหรืออยากจะแก้ไขเปลี่ยนแปลงรายงานการ ประชุม สมัยสามัญที่ 2 ครั้งที่ 1 ประจำปี 2562 หรือไม่

ที่ประชุม รับรอง

**ระเบียบวาระที่ 3 เรื่องกระทู้ถาม**

ที่ประชุม ไม่มี

**ระเบียบวาระที่ 4** เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ

ที่ประชุม ไม่มี

**ระเบียบวาระที่ 5 เรื่องที่เสนอเพื่อพิจารณา**

ประธานสภาฯ เรื่อง พิจารณา (ร่าง) แผนพัฒนาท้องถิ่น (พ.ศ. 2561-2565) ขอเชิญฝ่ายบริหารได้ชี้แจงให้สมาชิกสภาฯได้รับทราบ

นายถนอม วายุพล เรียนประธานสภาและท่านสมาชิกผู้ทรงเกียรติทุกท่าน ระเบียบ กระทรวงมหาดไทยว่าด้วยการจัดทำแผนพัฒนาท้องถิ่น พ.ศ.2548 แก้ไขเพิ่มเติมฉบับที่ 3 ถึง พ.ศ.2561 และหนังสือด่วนที่สุดของ กระทรวงมหาดไทยที่ มท 0810.3ว2931 ลงวันที่ 15 พฤษภาคม 2562 เรื่องซักซ้อมแนวทางการทบทวนแผนพัฒนาท้องถิ่น พ.ศ.2561-2565 ให้แล้วเสร็จภายในวันที่ 15 มิถุนายน พ.ศ.2561 องค์การบริหารส่วน ตำบลวังชมภู ได้ทบทวนแผนพัฒนาท้องถิ่น พ.ศ.2561-2565 ตาม ระเบียบและหนังสือดังกล่าว ซึ่งกำหนดให้แล้วเสร็จซึ่งแผนพัฒนา ฉบับนี้ได้ดำเนินการนำข้อมูลจากแผนพัฒนาท้องถิ่น พ.ศ.2561-2564 หรือเปลี่ยนแปลงแผนพัฒนาท้องถิ่นฉบับที่ 1 แผนพัฒนาท้องถิ่น 4 ปี ฉบับที่1 ฉบับที่2 ฉบับที่3 ฉบับที่4 และข้อมูลจากพี่น้องประชาชนที่ ได้มาจากการประชาคมหมู่บ้านประชาคมตำบล นำเสนออีก 27 โครงการเพื่อนำไปพิจารณาบรรจุในแผนพัฒนาขององค์กรปกครอง ส่วนท้องถิ่น พ.ศ.2561-2565 และหวังเป็นอย่างยิ่งว่าแผนพัฒนา ท้องถิ่น 2561-2565 ฉบับนี้จะได้ใช้เป็นแนวทางจัดทำงบประมาณ ประจำปีและตอบสนองความต้องการของประชาชนชาวตำบลวังชมภู อย่างมีประสิทธิภาพและประสิทธิผลดังรายละเอียดที่ได้แจ้งให้ท่าน ประธานสภาและท่านสมาชิกผู้ทรงเกียรติ ได้รับทราบในรูปเล่มขอ อนุญาตนำเรียนท่านประธาน

ประธานสภาฯ นี้ก็เป็นข้อมูลในด้านการจัดทำแผน พ.ศ.2561-2564 ที่ท่านนายกได้ นำเรียนให้ท่านสมาชิกสภา อบต.วังชมภู ของเราได้รับทราบเกี่ยวกับ แผนพัฒนาท้องถิ่นปี 2561-2565 ในการดูรายละเอียดของแผน เพื่อให้ชัดเจนขึ้นให้ดูในหน้า ข ในสารบัญ ผมจะดำเนินการไปเรื่อยๆให้ ดูไปพร้อมๆกัน เพื่อจะได้พิจารณาไปด้วยกัน และให้เปิดไปดูหน้า 4 ที่มาของข้อมูลฝ่ายทะเบียนราษฎร

นายสุริโย มานะสุวรรณศรี เรียนท่านประธานขออนุญาตมาทบทวนดูที่หน้า 7 ให้สำรวจข้อมูลใหม่

(รองนายก อบต.วังชมภู) เพราะมีบางส่วนที่อาจจะยังไม่ถูกต้อง เพราะบางส่วนได้มีการ

เปลี่ยนแปลงไปจากเดิมแล้ว จะได้แก้ไขให้ถูกต้อง

ประธานสภาฯ จากข้อมูลในเอกสาร ตามที่ท่านรองสุริโย มานะสุวรรณศรี ได้ขอให้ ทบทวนดูข้อมูลเพราะมีบางส่วนที่ยังไม่ถูกต้องเพราะมีการ เปลี่ยนแปลงไปแล้วแต่ข้อมูลยังเหมือนเดิม ผมถึงขอให้สมาชิกสภาทุก ท่านดูข้อมูลไปพร้อมๆกันตรงไหนไม่ถูกต้องก็จะได้แก้ไขให้ถูกต้อง มี สมาชิกท่านใดสงสัยที่จะสอบถามอีกหรือไม่

นายเฉลียว ยศรุ่งเรือง เรียนท่านประธานสภาที่เคารพและท่านสมาชิกผู้ทรงเกียรติทุกท่าน ผมนายเฉลียว ยศรุ่งเรือง ส.อบต.หมู่5 บ้านโคกกรวด จากที่ผมได้ตั้ง ข้อสังเกตดูจากข้อมูลตามที่ท่านประธานสภาว่าก็มีข้อมูลบางส่วนที่ยัง ไม่ถูกต้อง อย่างเช่นจำนวนครัวเรือนของหมู่ 5 บ้านโคกกรวดในข้อมูล มีจำนวน 85 ครัวเรือน ผมว่ามันไม่น่าจะถึงน่าจะอยู่ประมาณ 70 ครัวเรือนมากกว่าขอให้ไปสำรวจข้อมูลดูใหม่อีกรอบครับท่านประธาน

ประธานสภาฯ มีสมาชิกท่านใดสงสัยจะสอบถามอีกหรือไม่

นายโชติ เพชรม่วง เรียนประธานสภาที่เคารพและท่านสมาชิกผู้ทรงเกียรติทุกท่าน ข้อมูล จำนวนครัวเรือนของหมู่บ้านโนนตูมหมู่ที่ 7 ไม่น่าจะถูกต้องในข้อมูลมี จำนวนครัวเรือน 268 ครัวเรือน ผมว่ามันน่าจะมากกว่าจำนวน ครัวเรือนที่มีอยู่จริง ณ ปัจจุบัน

ประธานสภาฯ มีสมาชิกท่านใดสงสัยจะสอบถามเรื่องใดอีกหรือไม่ถ้าไม่ มีสมาชิก ท่านใดสงสัยหรืออยากจะซักถามอีก ก็จะขอเข้าสู่วาระที่ 1 การลงมติ รับร่างแผนพัฒนาท้องถิ่น 2561-2565 สมาชิกท่านใดเห็นด้วยกับร่าง แผนพัฒนาท้องถิ่น 5 ปีโปรดยกมือ

มติที่ประชุม มีมติเห็นชอบจำนวน 21 เสียง

งดออกเสียงจำนวน 1 เสียง

ไม่เห็นชอบ ไม่มี

ประธานสภาฯ ที่ประชุมก็มีมติเห็นชอบกับร่างแผนพัฒนาท้องถิ่น 5 ปี พ.ศ.2561- 2565 เห็นด้วย 21 เสียง งดออกเสียง 1 เสียง ไม่เห็นชอบ ไม่มี

มีสมาชิกท่านใดมีอะไรที่จะซักถามอีกหรือไม่

นายโชติ เพชรม่วง เรียนประธานสภาที่เคารพ ท่านสมาชิกผู้ทรงเกียรติทุกท่าน ผมขอให้ ไปดูแผนพัฒนาท้องถิ่นหน้า 86 ในส่วนของหมู่ที่ 7 บ้านโนนตูม ติดตั้ง ไฟส่องสว่าง(ไฟฟ้าแสงจันทร์) ภายในหมู่บ้านจำนวน 9 จุดมีบางจุดดู แล้วอาจซ้ำซ้อนกัน ขอให้ตรวจสอบดูให้ดีอีกรอบด้วย

ประธานสภาฯ มีสมาชิกท่านใดสงสัยหรืออยากจะซักถามเรื่องใดอีกหรือไม่

นายเฉลียว ยศรุ่งเรือง เรียนประธานสภาที่เคารพและท่านสมาชิกผู้ทรงเกียรติทุกท่าน ผม นายเฉลียว ยศรุ่งเรือง ส.อบต.หมู่ที่ 5 บ้านโคกกรวด ผมขออนุญาติ ทักท้วงในฐานะคณะกรรมการแผน ผมได้ตรวจสอบดูข้อมูลแล้ว มี ข้อมูลบางส่วนซ้ำซ้อนกันเพราะบางส่วนได้ทำการดำเนินการ

ก่อสร้างเสร็จเรียบไปแล้วตรงไหนที่ทำเสร็จแล้วก็ขอให้ตัดออกจาก แผนเพื่อจะได้นำโครงการใหม่ที่ได้จากการทำประชาคมของชาวบ้านที่ มีความเดือนร้อนมีความต้องการ เอาเข้ามาบรรจุเพิ่มเข้าใหม่ในแผน ขอให้พิจารณาดูใหม่ด้วยว่ามีโครงการไหนบ้างที่ทำซ้ำซ้อนกัน

ประธานสภาฯ จากที่ผมฟังมาก็เข้าใจในข้อสงสัยของท่านสมาชิกที่ได้ซักถามมาก็คือ เกี่ยวกับแผนซึ่งมีบางโครงการทำซ้ำซ้อนกันแล้วเราจะแก้ไขกัน อย่างไร ตรงนี้ก็คงจะให้เจ้าหน้าที่วิเคราะห์จัดทำแผนเป็นผู้ชี้แจงนำ เรียนให้ท่านสมาชิกได้รับทราบและเข้าใจ ขอเชิญเจ้าหน้าที่วิเคราะห์ ชี้แจงได้เลย

นักวิเคราะห์นโยบาย และแผน เรียนประธานสภาที่เคารพและท่านสมาชิกผู้ทรงเกียรติดิฉันขอ อนุญาตนำเรียนให้สภาได้รับทราบเกี่ยวกับการจัดทำแผน 5 ปี 2561- 2565 ซึ่งทางคณะกรรมการจัดทำแผนได้นำแผนจากหลายเล่มมา รอมเป็นรูปเล่มเดียวในแผน 5 ปี ถ้าดูแล้วว่ามีโครงการไหนที่ทำ ซ้ำซ้อนกันหรือมีการดำเนินก่อสร้างไปเรียบร้อยเราก็สามารถตัดออก ได้จึงขอนำเรียนให้ทราบ

ประธานสภาฯ มีสมาชิกท่านใดสงสัยจะซักถามอีกหรือไม่

นายถนอม ยศรุ่งเรือง เรียนประธานสภาที่เคารพและท่านสมาชิกผู้ทรงเกียรติทุกท่านผมขอ(รองประธานสภาฯ) อนุญาตอธิบายเกี่ยวกับการจัดทำแผน 5 ปี การจัดทำแผนการที่เรา เก็บปัญหาความเดือดร้อนของพี่น้องประชาชนที่เดือนร้อนในเรื่องที่ ได้มาจากการจัดทำประชาคมหมู่บ้านแล้ว เรานำปัญหาเหล่านั้นมาทำ เป็นรูปเล่มบรรจุลงไปในแผนพัฒนาท้องถิ่น ก็คือแผน 5 ปี ซึ่งภายใน 5 ปี นี้ถ้าเรามีงบประมาณเราจะนำมาเร่งดำเนินการก่อสร้างโครงการ ต่างๆ ที่เราได้บรรจุไว้ในแผน 5 ปี ก็จะจัดทำไปตามลำดับความเดือน ร้อน แต่ทุกโครงการที่บรรจุไว้ในแผนโครงการใดที่ทำการดำเนินการ ก่อสร้างเสร็จเรียบร้อยเราก็จะไม่ตัดออก คงไว้ในแผนอยู่แต่โครงการ ไหนที่ยังไม่ทำเมื่อครบ 5 ปี แล้วเราก็จะต้องมาจัดทำแผนพัฒนา ท้องถิ่นแผน 5 ปี เพื่อจะนำเอาปัญหาความเดือดร้อนของพี่น้อง ประชาชนเข้ามาบรรจุในแผนใหม่อีกครั้ง บางทีก็อาจจะยังต้องการ โครงการเดิมอยู่ที่ยังไม่ได้ดำเนินการก่อสร้างเข้ามาบรรจุไปในแผน ใหม่บางที่ก็ได้โครงการใหม่เข้ามาบรรจุเพิ่มเข้าไปอีกจึงขอนำเรียนเพื่อ ทราบ

ประธานสภาฯ มีสมาชิกท่านใดสงสัยจะสอบถามเรื่องใดอีกหรือไม่

นางอมรรัตน์ คงแสง กราบเรียนท่านประธานสภาที่เคารพและท่านสมาชิกผู้ทรงเกียรติทุก ท่าน ถ้าเราไปตัดโครงการของบ้านโคกกรวดหมู่ 5 ออกจากแผน โครงการที่ทำไปแล้วดิฉันเกรงว่าเวลามันชำรุดเราจำเป็นจะต้อง ซ่อมแซมจึงขอให้คงไว้ในแผนอยู่

ประธานสภาฯ มีท่านสมาชิกท่านใดสงสัยจะสอบถามอีกหรือไม่ ถ้าไม่มีสมาชิกท่าน ใดสงสัยที่จะสอบอีก ต่อไปผมจะขอปิดการอภิปรายในวาระที่ 2 ต่อไป ก็จะเข้าสู่วาระที่ 3 คือการลงมติ สมาชิกท่านใดเห็นด้วยกับร่าง แผนพัฒนาท้องถิ่นปี พ.ศ.2561-2565 ตามที่คณะผู้บริหารได้นำเสนอ สมาชิกท่านใดเห็นด้วยโปรดยกมือ

มติที่ประชุม มีมติเห็นชอบจำนวน 20 เสียง

งดออกเสียงจำนวน 1 เสียง

ประธานสภาฯ เรื่องที่ 2 การโอนและแก้ไขเปลี่ยนแปลงงบประมาณฯ

ก็คงต้องขออนุญาตให้ท่านนายกนำเรียนให้ท่านสมาชิกได้รับทราบ เกี่ยวกับเรื่องของการขอโอนงบประมาณและแก้ไขเปลี่ยนแปลง

นายถนอม วายุพล เรียนสมาชิกผู้ทรงเกียรติทุกท่าน ในเรื่องการขอโอนและแก้ไข

(นายก อบต.วังชมภู) เปลี่ยนแปลงงบประมาณฯ ก็เนื่องจากผมได้รับรายงานจากเจ้าหน้าที่ ป้องกันฯ เกี่ยวกับสายดับเพลิง สายสูบน้ำได้ชำรุดเสียหายจนไม่ สามารถใช้งานได้ตามปกติ ซึ่งเป็นสิ่งจำเป็นที่เราจะต้องรีบนำหา อุปกรณ์สายดูดน้ำใหม่มาแทนเพื่อให้สามารถนำมาใช้งานได้ตามปกติ จึงจำเป็นต้องของบประมาณมาจัดซื้อท่อดูดน้ำความกว้าง 3 นิ้ว ยาว 9 เมตร พร้อมเช็ควาลว์และข้อต่อสวมเร็ว ต้องใช้งบประมาณ ในการ จัดซื้อครั้งนี้เป็นเงินจำนวน 25,000 บาท จึงขอนำเรียนให้ทางสภา ได้รับทราบและพิจารณา

ประธานสภาฯ มีสมาชิกท่านใดที่อยากจะอภิปรายเกี่ยวกับการโอนและแก้ไข เปลี่ยนแปลงงบประมาณฯ เพื่อไปซื้อสายดูดน้ำเครื่องดับเพลิง

นายสำอางค์ โทแก้ว ผมว่าสายดับเพลิงที่ทางเจ้าหน้าที่ป้องกันฯ ได้ให้พิจารณาซื้อให้ ซึ่งมี ความยาว 9 เมตร ผมว่าถ้าเราเอา 9 เมตร มันน่าจะสั้นไปเพราะบางที สถานที่เราจะไปสูบน้ำในภาวะฉุกเฉินเร่งด่วน เราไม่สามารถที่จะไป เลือกที่สูบน้ำได้ ตรงไหนที่พอสูบได้เราก็ต้องสูบก่อนเพื่อให้ได้ ประโยชน์ในการใช้งานได้อย่างเต็มที่ ผมขอเพิ่มความยาวเป็น 20 เมตร

นายสวรรค์ ดานชัยภูมิ เรียนประธานสภาและท่านสมาชิกผู้ทรงเกียรติทุกท่าน ผมขออนุญาต เรียนท่านนายก ท่อมีความยาว 9 เมตร มันเป็นท่อแบบไหนอยากจะ ให้บอกรายละเอียดให้ชัดเจนกว่านี้หน่อยครับ

ประธานสภาฯ ส่วนในรายละเอียดสายดูดน้ำดับเพลิงก็คงจะต้องให้ฝ่ายเจ้าพนักงาน ป้องกันฯ เป็นผู้นำเรียนให้สภาได้รับทราบ

นายวินัย เม่ากลาง เรียนประทานสภาที่เคารพ ท่านสมาชิกผู้ทรงเกียรติทุกท่าน ผมขอ อนุญาตนำเรียนให้ทางสภาได้รับทราบเกี่ยวกับรายละเอียดสายดูดน้ำ ดับเพลิงให้ท่านได้รับทราบ ท่อดูดน้ำดับเพลิงที่ได้นำเสนอให้ท่าน นายกได้รับทราบคือเป็นท่อดูดน้ำกว้างขนาด 3 นิ้ว เป็นท่อตัวหนอน พร้อมเช็ควาล์วแบบทองเหลืองและข้อต่อสวมเร็ว ความยาว 9 เมตร แต่ในส่วนที่ท่านสมาชิกเสนอให้เอาเพิ่มเป็น 20 เมตร ก็ต้องขอบคุณ ท่านมาก แต่ถ้าเอาความยาว 20 เมตร มันยาวเกินไปเวลาทำงานมัน จะหนักมากทำให้ไม่สะดวกในการเคลื่อนย้ายในเวลาที่มีเหตุฉุกเฉิน เร่งด่วน จึงขอยาวแค่ 9 เมตรก็พอ

ประธานสภาฯ มีสมาชิกท่านใดสงสัยหรืออยากจะนำเสนออีกหรือไม่ ถ้าไม่มีก็จะขอ มติจากที่ประชุมในวาระที่ 1

ท่านใดเห็นด้วยกับญัตติที่คณะผู้บริหารได้นำเสนอโปรดยกมือ

มติที่ประชุม ที่ประชุมมีมติเห็นด้วย 19 เสียง

งดออกเสียง 3 เสียง

ไม่เห็นด้วย ไม่มี

ประธานสภาฯ ต่อไปก็เป็นวาระที่ 2 เรื่องอภิปราย มีสมาชิกท่านใดที่จะอภิปราย หรือไม่

นายสวรรค์ ดานชัยภูมิ เรียนประธานสภาที่เคารพและท่านสมาชิกผู้ทรงเกียรติทุกท่าน จากที่ ผมตั้งข้อสังเกตุจากการดูข้อมูลรายละเอียดในการซื้อท่อสูบน้ำ ดับเพลิงตามรายละเอียดที่แจ้งมาตั้งราคาไว้สูงไปหรือเปล่าครับ

ประธานสภาฯ สมาชิกท่านอื่นมีเรื่องที่จะเสนออีกหรือไม่

นายสำอางค์ โทแก้ว เรียนประธานสภาที่เคารพและท่านสมาชิกผู้ทรงเกียรติทุกท่าน ผมขอ นำเรียนท่านสมาชิกได้รับทราบ สาเหตุที่ผมเสนอให้เอาสายดูดยาว เพิ่มเป็น 20 เมตร เพราะว่าเหตุการณ์ที่เกิดขึ้นแต่ละครั้งมันเป็น เหตุการณ์เฉพาะหน้า เราไม่สามารถที่จะเลือกที่สูบน้ำได้ บางทีที่สูบมี แต่น้ำอยู่ลึก สายดูดไม่ถึงทำให้เราต้องล่าช้าไม่ทันต่อเหตุการณ์ถ้า สายดูดน้ำเรามันสั้น ผมยังขอยืนยันเอา 20 เมตรเหมือนเดิม

ประธานสภาฯ มีสมาชิกท่านใดสงสัยหรืออยากจะนำเสนออีกหรือไม่

นายถนอม วายุพล เรียนประธานสภาและท่านสมาชิกผู้ทรงเกียรติทุกท่าน ผมขออนุญาต(นายก อบต.วังชมภู) นำเรียนชี้แจงการตั้งงบประมาณจัดซื้อก็จะยึดราคากลางของพาณิชย์ ของจังหวัดชัยภูมิเป็นหลัก บางครั้งดูอาจจะแพงไปแต่เราก็ต้องยึดถือ ปฏิบัติตามระเบียบให้ถูกต้อง จึงขอนำเรียนให้ท่านสมาชิกได้รับทราบ

ประธานสภาฯ มีสมาชิกท่านใดสงสัยหรืออยากจะเสนอเรื่องใดอีกหรือไม่

ถ้าไม่มีสมาชิกท่านใดสงสัยที่จะถามอีก ต่อไปก็จะขอมติที่ประชุมเลย มีสมาชิกท่านใดเห็นด้วยกับคณะผู้บริหารเสนอซื้อท่อสูบน้ำดับเพลิง โปรดยกมือ

มติที่ประชุม มีมติเห็นด้วย 20 เสียง

งดออกเสียง 2 เสียง

ไม่เห็นด้วย ไม่มี

**ระเบียบวาระที่ 6 เรื่องอื่นๆ**

นายถนอม วายุพล เรียนประธานสภาที่เคารพและสมาชิกผู้ทรงเกียรติทุกท่าน ในเรื่อง(นายก อบต.วังชมภู) อื่นๆ ก็ต้องขอขอบคุณท่านสมาชิกที่ได้เสียสละเวลาไปสร้างบ้านให้กับ ผู้พิการและเราก็ได้ร่วมทำโครงการปลูกต้นไม้ 5 สี ซึ่งตำบลวังชมภู ของเราได้สีเหลือง ซึ่งเราก็ได้ปลูกต้นคูณไปแล้วประมาณ 3 ไร่ และ วันพรุ่งนี้ก็เป็นวันที่เราต้องไปดูแลบำรุงรักษาที่ป่าโล่ใหญ่ ซึ่งมี ท่านผู้ว่าราชการจังหวัดชัยภูมิเดินทางมาเป็นประธานในพิธีเปิด ขอ เรียนเชิญทุกท่านเข้าร่วมกิจกรรมด้วยและให้แต่งกายด้วยชุดจิตอาสา และขอให้เดินทางไปแต่เช้า เพราะเราต้องวางแผนในการเดินทาง เพราะคาดว่ารถน่าจะเยอะอาจจะทำให้เดินทางล่าช้าจะไม่ทันเวลา

ประธานสภาฯ มีสมาชิกท่านใดที่อยากจะนำเสนอเรื่องใดหรือไม่ ในเรื่องอื่นๆ

นายสุริโย มานะสุวรรณศรี เรียนประธานสภาที่เคารพและท่านสมาชิกผู้ทรงเกียรติทุกท่าน ใน เรื่องอื่นๆก็ขออนุญาตแจ้งให้ทราบ เนื่องจากวันที่ 19 ก็จะมีจังหวัด เคลื่อนที่มาให้บริการอยู่ที่บ้านหนองไฮใต้และในวันที่ 21 ก็จะมี พระสงฆ์ 450 รูป มาประชุมที่วิทยาลัยเทคโนโลยีบางกอก ในส่วน วันที่ 26 ก็จะมีคณะทันตแพทย์มาจัดทำฟันให้กับผู้สูงอายุ โดยปกติ การทำฟันปลอมจะต้องจ่ายเงินซึ่งมีราคาแพง แต่ในวันที่ 26 นั้นจะมี การทำให้ฟรีจึงอยากจะแจ้งให้ทางผู้นำแจ้งให้กับชาวบ้านทราบด้วย และงานกระธูปซึ่งเป็นงานประเพณีของชาวอำเภอหนองบัวแดง ซึ่งได้ จัดทำขึ้นทุกปีและปีนี้ก็ได้กำหนดจัดงานขึ้นในวันที่ 9-12 ตุลาคม 2562 จึงขออนุญาตนำเรียนให้ที่ประชุมได้รับทราบ

ประธานสภาฯ มีสมาชิกท่านใดที่อยากจะเสนอเรื่องใดอีกหรือไม่ในวาระอื่นๆ

ถ้าไม่มีสมาชิกท่านใดสงสัยที่จะสอบถามหรือเสนอเรื่องใดๆในเรื่อง อื่นๆ ก็จะขอปิดประชุม ต้องขอขอบคุณท่านสมาชิกสภาทุกท่านที่ให้ ความร่วมมือในการเข้าร่วมประชุมสภาในครั้งนี้จนเสร็จสิ้นเรียบร้อย อย่างดีขอปิดประชุม

ปิดประชุม เวลา 16.00 น.

(ลงชื่อ) มนูญ ชาลเดช ผู้บันทึกรายงานการประชุม

(นายมนูญ ชาลเดช)

เลขานุการสภาองค์การบริหารส่วนตำบลวังชมภู

ลงชื่อ.........................................ประธานคณะกรรมการตรวจรายงานการประชุม

(นายสำอางค์ โทแก้ว)

ลงชื่อ.........................................คณะกรรมการตรวจรายงานการประชุม

(นายชัยยัญ โอปาก)

ลงชื่อ.........................................เลขาคณะกรรมการตรวจรายงานการประชุม

(นางอมรรัตน์ คงแสง)

สภาองค์การบริหารส่วนตำบลวังชมภู ได้มีมติเห็นชอบรายงานการประชุมครั้งที่แล้ว สมัยประชุมสมัยวิสามัญ ครั้งที่ 2 เมื่อวันที่ 13 มิถุนายน พ.ศ. 2562 ประธานสภาองค์การบริหารส่วนตำบลวังชมภูจึงได้ ลงลายมือชื่อไว้เป็นสำคัญ

(ลงชื่อ).................................... ผู้รับรองรายงานการประชุม

(นายทวี บุญน้อย)

ประธานสภาองค์การบริหารส่วนตำบลวังชมภู